SNNP บวก 4% โบรกเชียร์ “ซื้อ” เป้า 13.70 บ. ชี้กำไรปีนี้โต 2 เท่าตัว
SNNP บวก 3.54% แตะ 11.70 บาท โบรกเชียร์ “ซื้อ” เป้า 13.70 บาท มองกำไรปีนี้โต 224% มาที่ 303 ล้านบาท รับรายได้ขยายตัว
29 ก.ค. 2564

ผู้สื่อข่าวรายงานว่า ราคาหุ้น บริษัท ศรีนานาพร มาร์เก็ตติ้ง จำกัด (มหาชน) หรือ SNNP ณ เวลา 10.28 น. อยู่ที่ระดับ 11.70 บาท บวก 0.40 บาท หรือ 3.54% สูงสุดที่ระดับ 11.80 บาท ต่ำสุดที่ระดับ 11.40 บาท ด้วยมูลค่าการซื้อขาย 199.52 ล้านบาท

ด้านบริษัทหลักทรัพย์ เคทีบีเอสที จำกัด (มหาชน) ระบุในบทวิเคราะห์ คงคำแนะนำ “ซื้อ” ราคาเป้าหมายที่ 13.70 บาท อิง PER ปี 2565 ที่ 28.0 เท่า พร้อมประเมินกำไรปกติอยู่ที่ 76 ล้านบาท พลิกฟื้นจากขาดทุนในไตรมาส 2/63 และ +54% จากไตรมาสก่อน หนุนโดย 1) รายได้รวมขยายตัว +8% เทียบกับช่วงเดียวกันของปีก่อน จากรายได้ที่ขยายตัวในทุก category แม้ไม่มีรายได้จาก SIRIPRO, 2) GPM ขยายตัวจากช่วงเดียวกันของปีก่อนจากสัดส่วนรายได้ traditional trade ที่เพิ่มขึ้น และ 3) SG&amp;A expenses ปรับตัวลดลง จากการdeconsolidation ของ SIRIPRO
ด้านกำไรที่ขยายตัวจากไตรมาสก่อนมาจาก 1) รายได้ในประเทศเติบโต +6% จากไตรมาสก่อน โดยรายได้ Jele และ Bento ขยายตัวดีแม้ COVID-19 ระบาดรุนแรง, 2) รายได้จากต่างประเทศขยายตัว +16% จากไตรมาสก่อน โดยเฉพาะเวียดนาม และ 3) SG&amp;A expenses ที่ปรับตัวลดลงอย่างมีนัยสำคัญจากการ deconsolidation ของ SIRIPRO
โดยคงประมาณการกำไรปกติปี 2564 ที่ 303 ล้านบาท (+224% จากปีก่อน) โดยกำไรช่วงครึ่งหลังของปี 2564 จะขยายตัวจากปีก่อน จากการบริโภคที่เริ่มฟื้นตัว หลังจากประชาชนได้รับวัคซีนมากขึ้น และรายได้ต่างประเทศขยายตัวต่อเนื่อง โดยเฉพาะ CLMV
ขณะที่ราคาหุ้นปรับตัวเพิ่มขึ้น +13% จากราคา IPO มองว่าราคาปัจจุบันน่าสนใจ ยังไม่สะท้อนอัตราการเติบโตของผลกำไรปกติต่อหุ้น (Core EPS CAGR) ในปี 2564-66 สูงถึง 42% ซึ่งสูงกว่า peer และยังมี upside จากผลิตภัณฑ์ผสมกัญชงคาดเริ่มวางตลาดในไตรมาส 3/64